Source: http://docplayer.hu/291382-Vagyonosodasi-vizsgalatoknal-eddig-ugy-ugraltunk-ahogy-a-nav-futyult-itt-az-ideje-hogy-a-szakertelem-es-a-jogszabalyok-vegyek-at-az-iranyitast.html
Timestamp: 2018-05-26 18:02:20
Document Index: 8990789

Matched Legal Cases: ['Kúria ', 'Bíróság ', 'Kúria ', 'Bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Vagyonosodási vizsgálatoknál eddig úgy ugráltunk, ahogy a NAV fütyült. Itt az ideje, hogy a szakértelem és a jogszabályok vegyék át az irányítást. - PDF
Vagyonosodási vizsgálatoknál eddig úgy ugráltunk, ahogy a NAV fütyült. Itt az ideje, hogy a szakértelem és a jogszabályok vegyék át az irányítást.
Download "Vagyonosodási vizsgálatoknál eddig úgy ugráltunk, ahogy a NAV fütyült. Itt az ideje, hogy a szakértelem és a jogszabályok vegyék át az irányítást."
1 Vagyonosodási vizsgálatoknál eddig úgy ugráltunk, ahogy a NAV fütyült. Itt az ideje, hogy a szakértelem és a jogszabályok vegyék át az irányítást. Egyre több jel utal arra, hogy intenzíven újraindulnak a vagyonosodási vizsgálatok. Izzasztó vagyonosodási vizsgálatok jönnek hallhattuk a riogatást. Eközben nagyon sok rossz tanácsot, ötletet hallhatunk erről az ellenőrzési formáról. Megpróbálok segítséget adni ahhoz, hogy ne mi, hanem a revizorok izzadjanak. Összefoglaló írás! A vagyonosodási vizsgálatok jogszabályi háttere nagyon régen létezik. Igazi alkalmazásukra 2006 őszétől került sor, amikor kampányszerűen évi 10 ezer vagyonosodási vizsgálat lefolytatását rendelte meg a politika. Az adóhatóság nem bízta a véletlenre a vagyonosodási vizsgálatok sikerét. A médiában az APEH-szóvivő tájékoztatta a közvéleményt a vizsgálat eljárási kérdéseiről. Az ilyen ellenőrzés alá vont magánszemélyek környezetében lévő volt APEH-os dolgozók ajánlkoztak képviseletre. Volt APEH-jogász ügyvédek hirdették magukat. A mézes-madzag az ügyfelek megnyerésére minden esetben az volt, hogy én az adóhatóságnál dolgoztam. E közben a megnövekedett bírósági adóperek miatt a bíróságok is úgy erősítettek, hogy volt APEH jogászok váltak ítélkező bíróvá. Ezek a volt APEH-NAV adószakértők, ügyvédek, bírók alakították a vagyonosodási vizsgálatok módszertanát, bírói gyakorlatát. Ezért alakulhatott ki egy olyan eljárási módszertan a vagyonosodási vizsgálatoknál, amelyik köszönő viszonyban sincs a hatályos törvényekkel. Emiatt azt kell megállapítanom, hogy eddig úgy ugráltunk, ahogy az adóhatóság fütyült. Okleveles adószakértői szakdolgozatomat 2008-ban nagyobb részt a vagyonosodási vizsgálatok módszertani, jogszabályi elemzésből írtam. Ekkor kellett rádöbbennem, hogy az APEH-NAV által kialakított vagyonosodási módszertannak nincsenek jogszabályi alapjai. Tanulságos egy másodfokú adóhatósági határozatban lévő indoklás, amelyik a fellebbezésben leírtakra válaszolt: adózó képviselője a bevétel Szja törvénybeli fogalmára hivatkozik, az adóhatóság viszont a köznapi értelemben vett bevétel fogalmat alkalmazta eljárása során. Itt az ideje, hogy a szakértelem és a jogszabályok vegyék át az irányítást. A vagyonosodási vizsgálatok módszertana ugyanis egy okleveles adószakértő számára szakkérdés és nem jogkérdés. Jó lenne, ha a bíróságok is szakkérdésként kezelnék a vagyonosodási vizsgálatok (becslés) módszertanát. Kezdetben a New yorki terrortámadás szedte áldozatait. Az APEH-NAV kezdetektől fogva azt hirdette, hogy vagyonosodási vizsgálatoknál megfordul a bizonyítási teher. A későbbiekben kitérek rá, hogy ez nem teljesen így
2 van. A magánszemélytől hitelt érdemlő okirati bizonyítást várt el. A szeptember 11-i terrortámadás következtében megszigorították a pénzmosásról szóló törvényt között a magánszemélyek pénzük döntő részét bemutatóra szóló bankbetétben tartották. Ezeket később nevesíteni kellett. Aki jogkövető módon felvette pénzét a bemutatóra szolgáló betétkönyvből, majd ezt az összeget a nevére szóló bankszámlára fizette be, egy vagyonosodási vizsgálatnál kellemetlen meglepetés érte. A bemutatóra szolgáló betétkönyvben lévő pénzre az APEH-NAV azt mondta, hogy adózó nem tudta hitelt érdemlően bizonyítani, hogy az a pénz az övé volt. A vagyonmérleg felállítása során az adóhatóság egy úgynevezett készpénzegyenleg módszert alkalmazott. Ebben a bevétel a készpénzállomány növekedése, a kiadás a készpénzállomány csökkenése. Ennek következtében a saját bankszámlára befizetett készpénzt az APEH-NAV kiadásnak tekintette. Így azok, akik a bemutatóra szolgáló betétben lévő pénzüket saját bankszámlájukon nevesítették, azoknál komoly forráshiány lépett fel. Az adóhatóság azt használta ki, hogy a készpénz bemutatóra szóló értékpapír. Hiába rendelkezik valaki a vizsgált időszak kezdetén akár több millió forint készpénzzel, ezt okirattal az esetek többségében nem tudja alátámasztani. Ezért a vagyonosodási vizsgálatok döntő többségében a vizsgált időszak nyitó készpénz egyenlege nulla forint. Fel lehet-e előre készülni a vagyonosodási vizsgálatokra? Sokan állítják magukról, hogy ők tudnak segíteni az előzetes felkészülésben. Ennek ne dőljünk be! Egy konkrét példán keresztül mutatnám be, hogy miért is nem. Például a magánszemély januárban vásárolt egy gépkocsit 4 millió forintért, melyet májusban adott el 3,5 millió forintért, majd februárban ismét vásárol egy gépkocsit 3 millió forintért. A gépkocsi eladást nem kellett bevallani, mert nem keletkezett jövedelme. Fontos tudnunk még, hogy a becslési eljárásban nem jövedelem vizsgálat, hanem bevétel vizsgálat folyik. Nem igaz, hogy az adóhatóság mindent tud, és már a rendelkezésére álló adatok elégségesek a becslési eljárás megindításához. Az adómentes, nem bevallás köteles bevételekről az adóhatóságnak általában nincs tudomása (pl. kapott kölcsön). Ha a példabeli esetben évre kapunk ellenőrzést, akkor a vagyonmérlegben a 2007 januárjában történt gépkocsi vásárlás 4 millió forint kiadással fog szerepelni, a 2008 májusában 3,5 milliós bevételünk fog keletkezni, míg 2009-ben 3 milliós kiadásunk. A becslési eljárásból csak akkor tudunk sikeresen kijönni, ha bizonyítani tudjuk, hogy január 1-én volt 4 millió forint nyitó egyenlegünk. A májusi ingó (gépkocsi) értékesítés 3,5 millió forint bevétellel fog szerepelni a vagyonmérlegben, a 2009-es gépkocsi vásárlás 3 millió forint kiadás. De mi történik, ha évekre ellenőriz a NAV? Ez esetben 2008 májusában van 3,5 bevételünk és 2009 februárjában 3 millió kiadás.
3 Nincs forráshiány. Mi történik vajon, ha csak évre kapjuk a vizsgálatot? Emlékeztetőül: 2009 februárjában volt 3 milliós kiadásunk. Ez esetben, ha nyilatkozatunkban megjelöljük évi nyitó összegként a 2008-as gépkocsi eladást 3,5 millió forinttal, akkor kellemetlen meglepetésben lesz részünk. A NAV által felállított vagyonmérleg nulla nyitó összeget fog tartalmazni és 3 milliós forráshiányt állapít meg a évre. A jegyzőkönyvi indoklás a következő lesz: adózó nem bizonyította hitelt érdemlően, hogy a 2008 májusában rendelkezésére álló 3,5 millió forint, rendelkezésre állt még december 31-én is. Általában csak a vizsgált időszakot megelőző két hónapban bizonyítottan rendelkezésre álló bevételt fogadja el az adóhatóság. A fentiek alapján csak annyiban lehet felkészülni előre egy vagyonosodási vizsgálatra, hogy gondosan megőrizzük okirati bizonyítékainkat. Az érdemi felkészülést akkor lehet megkezdeni, ha megkaptuk az ellenőrzésről szóló értesítést. Miért lehet veszélyes ügyvédhez fordulni képviseletért vagyonosodási ügyekben. Az ügyvédek nem adózási szakemberek. Rájuk nem vonatkozik a kötelező továbbképzés keretében a kredit pontgyűjtés sem. Eljárási szempontból az adóügyek nagyon hasonlóak a bűntető ügyekhez. Ám míg a bűntető ügyeknél elsődleges szerepe a szóban előadott tanúvallomásoknak van, addig az adóügyekben az okirati bizonyításnak van meghatározó szerepe. Adóügyekben semmilyen nyilatkozat nem pótol releváns okirati bizonyítékokat. Az ügyvédek így a bűntető ügyekben szerzett ismereteiket nem tudják hatékonyan alkalmazni a vagyonosodási vizsgálatokban. A csak ülök és mesélek taktika a legrosszabb, amit el lehet követni egy vagyonosodási vizsgálatnál. Ezért aranyszabályként jegyezzük meg: soha nem tegyünk szóbeli nyilatkozatot személyi jövedelemadó ellenőrzés során. Mindig ragaszkodjunk az írásbeli nyilatkozathoz. Ehhez jogunk van. Pénzforgalmi mérleg felállítása a vagyonosodási vizsgálat során. Az ellenőrzés során a revizoroknak egy Idősoros (kronologikus) pénzforgalmi mérleget kell felállítaniuk, amelyik a tényleges felmerülése időpontjában tartalmazza a bevételeket és a kiadásokat. A magánszemély pénzeszközeiben beállt változásokat időrendi sorrendben rögzíti. Ennek a pénzforgalmi mérlegnek van jogszabályi háttere. Ennek a személyi jövedelemadó törvény 5. számú mellékletében leírt pénztárkönyv modell felel meg. A pénztárkönyv modell megfelel az Szja törvény bevétel fogalmának, a bevétel megszerzés tényleges időpontját veszi figyelembe. Ebben a modellben a készpénz befizetés a saját bankszámlára, illetve a készpénz felvétel a saját bankszámláról vagyonváltozással nem jár, úgynevezett átvezetés. Ezzel szemben az APEH-NAV által kitalált készpénz-egyenleg módszer a saját
4 bankszámláról felvett készpénzt bevételnek tekinti, míg a saját bankszámlára befizetett készpénzt kiadásnak tekinti. Tehát míg az szja törvény szerinti átvezetés vagyonváltozással nem jár, addig a készpénz-egyenleg módszerben az átvezetés vagyonváltozással jár. A két módszer (pénzforgalmi kontra készpénzforgalmi) kölcsönösen kizárja egymást. A készpénz-egyenleg módszernek nincsenek jogszabályi alapjai. Az adóhatóság a mai napig egy félresikerült, jogi indoklást mellőző Kúria (korábban Legfelsőbb Bíróság) ítélet indoklásra hivatkozik: A felperes kifogásolta továbbá, hogy az adóhatóság a banknál elhelyezett készpénzt kiadásként, a bankból kivett készpénzt bevételként vette szerepeltette és ennek különbözetét forráshiányként számolta el. A Legfelsőbb Bíróság e körben is megállapította, hogy az alperes módszere helytálló volt. A felperes vagyonának része volt az a készpénz, melyet bankban helyezett el, de az ott helyezett pénzből nem fedezhette életvitelének kiadásait, illetve tagi hitel nyújtását. Ilyen célra csak az a pénz állt rendelkezésére, amelyet kivett a bankból és felhasználta. [Kfv. I /2007/7.] Az érvelés jogi indoklást nem tartalmaz. Teljesen valótlan az az állítás, hogy a bankszámlán elhelyezett pénzből nem lehet életviteli kiadást fedezni. Ma már nagyon sokan a folyószámláról egyenlítik ki például a közüzemi számláikat, ami nyilvánvalóan életviteli kiadás. De életviteli kiadásnak minősül a bankkártyás vásárlás is. Ez az ítéleti indoklás az azt meghozó bírók írói munkássága részeként értékelhető csak. Egy ítéletnek jogi indoklást kell tartalmazni. Az Alaptörvény értelmében a jogszabályok mindenkire kötelezőek. A Kúriára is. Kötelező magatartási szabályt csak jogszabály állapíthat meg. Attól, hogy néhány Kúria bíró azt állítja, hogy a folyószámláról nem lehet közüzemi számlát kiegyenlíteni, kártyával vásárolni, attól ez még nem válik jogszabállyá, az adóhatóság nem alkalmazhatja ezt a verbális indoklást kvázi jogszabályként. Megfelel-e a hatályos jogszabályoknak a NAV készpénz-egyenleg módszere? Valamennyi adótörvényünk pénzforgalmi szemléletű. A készpénzforgalmi szemlélet egy adóhatósági kitaláció. Nem felel meg az Szja törvény bevétel fogalmának, mert az Szja törvény szerint bevételt bármilyen formában (nem csak készpénz) és csak mástól lehet megszerezni. A készpénzforgalmi szemlélet a bevételeket és a kiadásokat nem a tényleges felmerülésük időpontjában veszi figyelembe. Már a készpénz bankszámlára befizetésekor kiadásként számolja el akkor is, ha a tényléges kiadás csak jóval később történik. Ezzel szemben a bankszámlára utalt bevételt nem a tényleges felmerülése időpontjában számolja el bevételként, hanem a bankszámláról készpénzfelvételkor. Az adóhatóság készpénz-egyenleg módszere a bevételeket tényleges időpontjukhoz
5 képest későbbre, a kiadásokat a tényleges időpontjukhoz képest előbbre hozza, így fiktív forráshiányt generál! Nem valószínűsítheti a törvénynek megfelelő adóalapot az a módszer, amelyik nem felel meg az Szja törvény bevétel fogalmának, a bevételeket kiadásokat nem a tényleges időpontjukban veszi figyelembe, és amelyik szerint a készpénz és számlapénz átvezetés vagyonváltozással jár. Erre az okleveles adószakértői véleményre egy volt APEH-jogász bíró az ítélet indoklásában a következőket írta: A készpénz-egyenleg módszer törvényességét azzal az állítással a felperes sikeresen nem cáfolhatta, hogy az adótörvények nem szabályozzák a készpénzforgalmi egyenleget, mivel az adóhatóság nem volt kötve a törvényben meghatározott módszer alkalmazásához. [Fővárosi Bíróság 13.K /2009/20.] Szerencsére ez a bíró már nem bíró. Nem való a bírói karba olyan, aki tagadja a hatályos törvényeket és felmentést ad alkalmazásuk alól az adóhatóságnak. Amikor az adóhatóság a jogszabályhely megjelölése helyett arra hivatkozik, hogy a bíróságok elfogadják módszerét, akkor úgy gondolja, hogy az Alaptörvény (Alkotmány) egyértelmű rendelkezéseit a bíróságok a napi gyakorlatuk során felülírhatják. Felhatalmazást adhatnak a bíróságok a törvényekben foglaltak figyelmen kívül hagyására, megkerülésére? Lehetne a készpénz-egyenleg módszer becslési módszer, ha a törvényi szabályozás ezt megendedné. De jelenleg nem engedik meg. A bírói fejbólintás a törvényességhez kevés. Ennek következtében okleveles adószakértőként, törvénytisztelő állampolgárként a vagyonosodási vizsgálatoknál én csak a hatályos törvényi rendelkezésekből tudok kiindulni. A vagyonosodási vizsgálatok eljárási szakaszai. A köznyelv által vagyonosodási vizsgálatoknak elnevezett eljárás nem létezik. Nagyon kevesen ismerik ennek az ellenőrzésnek a pontos jogszabályi alapjait. Ahhoz, hogy jó eséllyel induljunk neki egy becslési eljárásnak, pontosan ismernünk kell a jogszabályi alapokat. A NAV általában jogszabályi alapokat nélkülöző verbális indoklással próbálja megkerülni a jogszabályban foglaltakat. Az egyik ilyen: vagyonosodási vizsgálatoknál megfordul a bizonyítási teher. Ez nem igaz. A revizorok emellett úgy gondolják, hogy ezekben az eljárásokban van a legnagyobb mozgásterük. Ismerjük meg a korlátokat. Valójában a személyi jövedelemadó bevallás utólagos vizsgálata alakulhat át becslési eljárássá, amennyiben ennek törvényi feltételei fennállnak. Ennek megfelelően a következő egymástól jól elkülöníthető eljárási szakaszról beszélhetünk: I. Tényállástisztázás, nyilatkozattétel okirati alátámasztással (Art. 97. ) II. Becslés feltételeinek vizsgálata (Art (1) bekezdés) III. Becslési módszer kidolgozása, becslés. (Art (1) (2) bekezdés) IV. Becsült adóalaptól való eltérés bizonyítása (Art (3) bekezdés)
6 Ez a négy eljárási szakasz időben követi egymást, egymástól jól elkülönülnek, össze nem moshatóak. Az első háromban a bizonyítási teher az adóhatóságon van. Csak a negyedik szakaszban fordul meg a bizonyítási teher. Nézzük részletesen. I. Tényállástisztázás, nyilatkozattétel okirati alátámasztással. Ebben az eljárási szakaszban nem szabad megtagadni a nyilatkozattételt, de csak írásban tegyünk nyilatkozatot. Az adóhatóságnak a bevallási kötelezettség alá nem eső bevételeket és az adómentes bevételeket is vizsgálnia kell. Ezekről hivatalosan nem lehet tudomása, ezért a vagyonosodási vizsgálatok I. szakaszában eljárási szempontból nélkülözhetetlen a magánszemély nyilatkozattételre felhívása. Az ügyfélnek joga van szóban vagy írásban nyilatkoznia, vagy a nyilatkozattételt megtagadni. A nyilatkozathoz a magánszemély hitelt érdemlő bizonyítékokat csatolhat. Ez azonban még nem a becsült adóalaptól való eltérés bizonyítása, hiszen az eljárás e szakaszában még nem beszélhetünk becsült adóalapról. Ebben az eljárási szakaszban a bizonyítási teher egyértelműen az adóhatóságon van. Ne keverjük össze a bizonyítási kötelezettséget a nyilatkozat okirati alátámasztásával. A bizonyítatlanság annak terhére esik, akit a bizonyítási kötelezettség terhel. Így a nyilatkozattételei szakaszban benyújtott teljes bizonyítóerejű magánokiratokkal és közokiratokkal szembeni ellenbizonyítási kötelezettség az adóhatóságot terheli. A nyilatkozatételkor ellentétesek a revízió és a magánszemély érdekei: a revízió minél több költséget kíván feltárni, míg az ellenőrzés alá vont magánszemély minél több bevételt. Ezért blődség, ha valaki volt APEH-NAV-os képviselőként azt állítja magáról, hogy egyszerre tart fenn konstruktív kapcsolatot az adóhatósággal és képviseli ügyfele érdekeit. Mivel nyilatkozattételi jogunk és nem kötelezettségünk van, ezért nem vagyunk kötelesek a NAV által összeállított kérdéssorra válaszolnunk. A vagyonosodási vizsgálat ellentétben a személyi jövedelemadó vizsgálattal nem jövedelem, hanem bevétel ellenőrzés. Ezért minden olyan bevételünkről tegyünk nyilatkozatot, ami nem járt bevallási kötelezettséggel. Ilyen például, ha olcsóbban adtunk el egy gépkocsit, mint amennyiért vettünk, ingatlan eladás bevételéről nyilatkozzunk és ne az abból származó jövedelemről. A kiadásokról nem kell nyilatkoznunk. Ezeket tárja fel a revízió. Ne dolgozzunk helyettük. A magánszemélyeknek a kiadásokról az esetek többségében nem kell iratokat megőrizni. Életviteli kiadásokat ne igazoljunk számlákkal. A jelenlegi gyakorlat szerint, ha a magánszemély a KSH létminimumnál nagyobb összeget jelöl meg életviteli kiadásként, akkor azt elfogadja a NAV, ha kevesebbet, akkor viszont a KSH értékekkel számol. Arról viszony célszerű nyilatkoznunk, hogy hány eltartott van a családban, kik között oszlanak meg az életviteli kiadások. Semmiképpen ne válaszoljunk arra a kérdésre, hogy a bevételünkhöz készpénzben vagy átutalással jutottunk hozzá. Valamennyi
7 adótörvényünk pénzforgalmi szemléletű. Még egy fontos dolog: az eljárás ezen szakasza az Adózás rendjéről szóló törvényben rögzítettek alapján zajlik. Az adóhatóságot megilleti a szabad bizonyítás, ám a Közigazgatási eljárási törvényben rögzített szabad mérlegelés már nem illeti meg. Ezt az Art. 97. (6) bekezdése felülírja: nem bizonyított tény, körülmény, adózó terhére nem értékelhető. A jogszabály szövegében lévő becslési eljárás kivételével kitétel itt még nem alkalmazható, hiszen becslésről ekkor még nem beszélhetünk. Ezért fontos, hogy ne engedjük, hogy a NAV összemossa az I. eljárási szakaszt a III-IV: eljárási szakasszal. II. Becslés feltételeinek vizsgálata. A vagyonosodási vizsgálat II. eljárási szakaszában az adóhatóság először azt vizsgálja, majd bizonyítja, hogy fennállnak a becslés feltételei. Erre általában az ellenőrzést lezáró jegyzőkönyvben kerül sor. Fontos rögzíteni, hogy az eljárás e szakaszában sem fordul még meg a bizonyítási teher. Az még mindig az adóhatóságon van. Azt kell vizsgálnia, hogy a bevallott, és bevallási kötelezettség alá nem eső, de megszerzett jövedelmének együttes összege arányban áll-e az adózó vagyongyarapodásával vagy életvitelére fordított kiadásaival. A törvényben szereplő fogalmak egyértelműen a Személyi jövedelemadó törvény fogalmaira épül. Többek között az Szja tv. 4. (2) bekezdésben foglalt bevétel fogalomra. Eszerint bevétel a bármilyen formában (nem csak készpénzben!), más személytől megszerzett bevétel. Ennek megfelelően nem felel meg a törvényi bevétel fogalomnak a saját bankszámláról felvett készpénz, mert azt a felvétel időpontjában nem más személytől szerzi meg a magánszemély. Ha a revízió a készpénz-egyenleg módszert kívánja alkalmazni becslési módszerként, akkor két vagyonmérleget kell felállítani. A becslés feltételeinek fennállása vizsgálatakor ugyanis csak pénzforgalmi mérleget lehet alkalmazni a törvényi szabályozásnak megfelelően. Ennek ellenére az adóhatósági jegyzőkönyvekben, határozatokban a NAV már nem is indokolja, hogy miért alkalmazta a készpénz egyenleg módszert a vagyonmérleg felállítás során. Csak annyit írnak indoklásként: a revizoroknak csak a készpénzben felmerülő bevételeket és kiadásokat kell vizsgálniuk. Ha nagyon ki akarnak tenni magukért a revizorok, akkor esetleg odaírják, hogy a bíróságok is elfogadják módszerét, ám jogszabályi hivatkozással nem tudják alátámasztani a készpénz-egyenleg módszer alkalmazását ebben az eljárási szakaszban. III. Becslési módszer kidolgozása, becslés. A vagyonosodási vizsgálat III. szakaszában folytatja le az adóhatóság a tényleges becslési eljárást azt követően, hogy pénzforgalmi mérleg felállításával bizonyította, hogy fennállnak a becslés feltételei. Még itt is az adóhatóságot terheli a bizonyítási
8 kötelezettség. Bizonyítania kell, hogy az általa alkalmazott becslési módszer a törvényeknek megfelelő, a valós adó alapját valószínűsíti. Az Szja törvény tartalmaz egy ilyen becslési módszert, ez a pénztárkönyv modell. A törvényben foglalt módszerrel szemben az adóhatóság becslési módszerként kidolgozta a jogszabályi alapok nélküli úgynevezett készpénz-egyenleg módszerét. Ennek lényege, hogy a magánszemély készpénz-egyenlegét vizsgálja. A személyi jövedelemadó törvény bevétel fogalmától eltérően a saját bankszámláról felvett készpénzt tekinti valódi bevételnek, míg a saját bankszámlára befizetett összeget kiadásnak tekinti. Az adóhatóság e körben egy Kúria ítéletre hivatkozik, amelyik helytállónak minősítette ezt a módszert. Fontos kiemelni, hogy nem jogszerűnek, hanem helyállónak minősítette. Erre a Kúria indoklásra közigazgatási eljárásban hivatkozni nem lehet, mert jogi indoklást nem tartalmaz. A Kúria indoklása: folyószámláról nem lehet életviteli kiadásokat teljesíteni, a való élettől elrugaszkodott. Például a közüzemi számlák folyószámláról kiegyenlítése is életviteli kiadásnak minősül, így biztosan hibás ez a Kúria indoklás. De nem ezért nem lehet hivatkozni rá a NAV határozatokban. A határozatok indoklásának tartalmaznia kell, azokat a jogszabályokat, amelyeken a határozat alapul. Így csak olyan bírósági, Kúria-döntésre hivatkozhat a NAV határozataiban, melyek jogszabályra hivatkozó indoklást tartalmaznak. IV. Becsült adóalaptól való eltérés bizonyítása. A becsült adóalaptól való eltérést először az ellenőrzést lezáró jegyzőkönyvre tett észrevételben bizonyíthatja a magánszemély. Ám az észrevételben ennek semmi értelme. A jegyzőkönyvre tett észrevételben az első három eljárási szakaszban elkövetett revizori hibákra kell felhívni a figyelmet. Például nem vett figyelembe egy olyan bevételt, amit okirattal támasztottunk alá. Miután az adóhatóság sikeresen bizonyította, hogy fennállnak a becslés feltételei, bizonyította, hogy az általa alkalmazott becslési eljárás valószínűsíti a törvényeknek megfelelő valós adóalapot, akkor valóban megfordul a bizonyítási teher, de csak az eljárás ezen IV. szakaszában. A magánszemély elsősorban alkotmányos indokokkal lehetőséget kap az ellenbizonyításra, a becsült adóalaptól való eltérésre. Az ellenbizonyítás azt jelenti, hogy a magánszemély olyan hitelt érdemlő adatokat hoz az adóhatóság tudomására, mely az eljárás I-III. szakaszában nem álltak az adóhatóság rendelkezésére. Élesen meg kell különböztetni tehát az eljárás I. szakaszában a nyilatkozattétel keretében benyújtott teljes bizonyító erejű magánokirat illetve közokirat bizonyító erejét az eljárás IV. szakaszában benyújtottól. Míg az I. szakaszban a bizonyítatlanság az adóhatóság terhére esik, addig a IV. szakaszban a magánszemély terhére esik. A becsült adóalaptól való eltérésre általában a jogorvoslati eljárásban (fellebbezésben) kerül sor. Ha lehet, ne engedjük idáig fajulni az eseményeket. Akkor van esélyünk egy
9 becslési eljárásban, ha az első három eljárási szakaszban elkövetett adóhatósági jogsértéseket támadjuk, mert ezekben az adóhatóságot terheli a bizonyítás. Ezért rossz tanács az, hogy ne nyilatkozzunk a tényállás tisztázási szakaszban, várjuk meg, mire jut majd a revízió. Gyakori adóhatósági hiba, hogy a másodfokú eljárásban új vagyonmérleget állít fel. Ezzel szembeni ellenbizonyításra már csak egy bírósági eljárásban kerülhet sor. Ez jogsértő, mert a becsült adóalaptól való eltérésre a közigazgatási eljárásban kell lehetőséget adni. Amennyiben a másodfokú adóhatósági eljárásban új vagyonmérleg kerül felállításra, akkor mindenképpen új eljárásra kell kötelezni az elsőfokú adóhatóságot. A készpénz-egyenleg módszer anomáliái, ellentmondásai. A készpénz-egyenleg módszer alkalmazása során számos olyan anomália merülhet fel, amelyeket jól fel tudunk használni az eljárás során. Az egyik ilyen a közös rendelkezés a bankszámla felett. Például házastársak, testvérek esetében. Képzeljük el a következő szituációt: a férj 100 ezer forint nettó fizetése a feleségével közös bankszámlájukra érkezik. A feleség veszi fel a 100 ezer forintot a bankszámláról, majd miután nem tudta elkölteni, megkéri férjét, hogy fizesse vissza a bankszámlára. Nézzük ezt a példát pénzforgalmi és készpénzforgalmi szemléletben. Pénzforgalmi szemléletben a férj az Szja törvény szerinti 100 ezer forint bevételhez jutott. Készpénzforgalmi szemléletben a feleség jutott 100 ezer forint bevételhez készpénzfelvétel révén, míg a férjnek 100 ezer forint kiadása keletkezett készpénzforgalmi szemléletben. Ez a megállapítás nyilvánvalóan ellentétes az szja törvénnyel, nem a valós adóalapot valószínűsíti. Amennyiben a házastársakat egy időben vizsgálta a NAV, akkor számos esetben előfordult, hogy a készpénzforgalmi szemléletben a közös családi pénztárcában például a férjnek készpénz többlete, míg a feleségnek készpénzhiánya volt. ilyen nyilvánvalóan nem fordulhat elő a házastársi vagyonközösség miatt. A NAV sokáig arra hivatkozott, hogy Magyarországon nincs családi adózás. Azóta a Kúria több ítéletében kimondta, hogy házastársak esetében az úgynevezett kiegyenlítéses módszert kell alkalmazni. Az egyik házastárs forrás többlete fedezetet nyújt a másik házastárs forrás hiányára. A házastársak együttes vizsgálata egyéb okokból is indokolt. Korábban az adóhatóság gyakran a leggyengébb láncszemet vizsgálta a házastársak között. Egy konkrét ügyben így jutott arra a megállapításra, hogy a boldog házasságban élő gyesen lévő anyuka eltitkolt jövedelemből egészítette ki a gyest a létminimumra, majd később a gyesből nem fedezhette a férjével közös tulajdonú ingatlan vételárának felét.
10 A készpénz-egyenleg módszer másik anomáliája a napon belüli egyenleg elszámolása. Egy konkrét ügyben a magánszemély 3 millió készpénzt vett fel egy bankban. Ezzel átsétált a másik számlavezetőjéhez és ott befizette ugyanazon a napon a felvett készpénzt. A revizorok először a készpénz bankszámlára befizetést számolták el, majd csak ezt követően a napon belüli készpénz felvételt. Így a magánszemélynek ezen a napon 3 milliós forráshiánya keletkezett. A NAV által alkalmazott jogszabályi alapok nélküli készpénz-egyenleg módszer lehetővé teszi az adóhatóság számára azt is, hogy kicselezze a jogalkotót a végtörlesztésre fordított összeg tekintetében is. Ha a magánszemély például ben saját bankszámlájára fizetett be egy nagyobb összeget, amit később végtörlesztésre fordított, akkor az egyértelmű jogalkotói szándékkal szemben vagyongyarapodást fog vélelmezni a NAV azon összeggel összefüggésben, amellyel egyező összeget a magánszemély végtörlesztés címén az őt terhelő tartozás kiegyenlítésére használ fel, vagy egyenes ági hozzátartozójának ajándékoz, és azt e hozzátartozója végtörlesztésként használja fel az e hozzátartozót terhelő tartozás kiegyenlítésére. Mivel a készpénz-egyenleg módszer jogszabályi alapok nélküli, ezért a jogalkotó nem tudja törvényileg szabályozni az azzal való visszaélést sem. Erre jó példa a végtörlesztésre fordított összeg vizsgálhatósága. Néhány szó a képviseletről. A legnagyobb hibát akkor követjük el, ha olyan képviselőt választunk, aki arra hivatkozik, hogy ő a NAV-nál dolgozott. A másik jel, ami arra utal, hogy rossz képviselőt választottunk, ha arra akarja rádumálni az ügyfelét, hogy őszintén nyilatkozzon, minden kérdésre, a költségekre is. Még egyszer: ellentétesek az adóhatóság és az ügyfél érdekei. A revízió minél több költséget, míg az ügyfél minél több bevételt próbál igazolni. Az ügyfélnek nyilatkozattételi joga és nem kötelezettsége van. A képviselő nem képviselheti egyszerre az adóhatóság és ügyfele érdekeit. El kell döntenie, melyik oldalra áll. A volt NAV-os egyszer már döntött. A jelenlegi téves bírósági gyakorlat úgy alakulhatott ki, hogy a NAV-barát képviselők ügyei gyorsan haladtak előre. Ezek jutottak leghamarabb bírósági szakaszba. Ott a NAV-barát képviselet mellett az adóhatóság könnyedén nyerte meg a pereket. Ma már vért kell izzadni, mert mind a NAV, mind a bíróságok kialakult bírósági, Kúria gyakorlatra hivatkoznak. Némi reménysugarat jelent, hogy megalakult a Kúrián egy jogelemző csoport, amelyik a vagyonosodási vizsgálatokat elemzi. A vagyonosodási vizsgálatok adószakmai hátteréről pont azért írok, hogy azok a képviselők, akik az ügyfeleik érdekét helyezik előtérbe, azok kellő elméleti alapok birtokában képviselhessék ügyfeleiket. Az ügyfeleket az adóhatóság előtt leghatékonyabban a
11 legmagasabb adózási végzettséggel rendelkező okleveles adószakértő tudja képviselni. A jelenlegi új NAV gyakorlat: szabálytalan nyilatkozatkérés, az eljárás szünetelésének jogszerűtlen korlátozása. A NAV az Az egyes adókötelezettségek ellenőrzése eljárást úgy tekinti, hogy ennek keretében neki mindent szabad. Ez az ellenőrzési típus azonban elsősorban egy formai ellenőrzés. Nem helyettesítheti a nyilatkozat tételt. Újabban a NAV ezzel az eljárási formával kezdi a vagyonosodási vizsgálatokat, illetve ezt használja más adózóra történő nyilatkozattételre. Aranyszabály: senki ne nyilatkozzon ezen eljárás keretében! Ebben az ellenőrzési formában az adóhatóság nem állapíthat meg adóhiányt. Nem vizsgálhatja a nem bevallásköteles bevételeket. Korábban a vagyonosodási vizsgálatról úgy szereztek tudomást a magánszemélyek, hogy a személyi jövedelemadó bevallás utólagos vizsgálata ellenőrzésről szóló értesítés mellé megkapták a vagyonosodási kérdőívet is. Ezzel később szakított a NAV és előzetesen nem küldte ki a kérdőívet. A kiválasztottak gyanútlanul elmentek ezekre az ellenőrzésekre. A revizorok ekkor rohanták le kérdéssel őket, mely során 3-5 évre visszamenőleg kellett volna emlékezniük bevételeikre. De ha emlékeztek, akkor sem jártak jól. Szóban elmondták, honnan volt forrásuk ingatlan vásárlásra, autóvásárlásra, tagi hitelnyújtásra. Megnyugodva tértek haza, de később a jegyzőkönyvben azzal szembesültek, hogy a revizorok nem fogadták el a szóbeli nyilatkozatot azzal az indoklással, hogy adózó nem bizonyította hitelt érdemlően hogy. Az adóellenőrzések során ugyanis az okirati bizonyításnak van elsődleges szerepe. Semmilyen szóbeli nyilatkozat nem pótol releváns okirati bizonyítékokat. A legújabb divat még rémisztőbb: egyes adókötelezettségek ellenőrzése eljáráson belül nyomják a magánszemélyek orra alá a vagyonosodási kérdőívet. Ennek is meg van az oka. A magánszemély adózó jogosítványai közé tartozik, hogy ha adózói jogai gyakorlásában akadályozott, akkor egy alkalommal az akadály megszűnéséig, de legfeljebb 60 napig kérhetik az eljárás szünetelését. Ezzel a jogosítványukkal viszont nem élhetnek az egyes adókötelezettség ellenőrzésére irányuló ellenőrzés keretében, csak a bevallás utólagos vizsgálata ellenőrzés során. Ezt az adózói jogosítványt próbálja megkerülni a NAV azzal, hogy a nyilatkozattételt egy olyan eljárás kereteiben próbálja lebonyolítani, amelyikben még nem illeti meg az adózót ez a lehetőség. Ezért állítom határozottan, hogy ügyfélként meg kell tagadni a nyilatkozattételt az egyes adókötelezettségek ellenőrzésére irányuló eljárásban. De még a bevallás utólagos ellenőrzése lejárásban is megsérti az adóhatóság a törvényben foglaltakat. Az eljárás szünetelésére irányuló kérést kérelemként bírálja el. A törvény szövege viszont nem
12 azt tartalmazza, hogy adózó kérelmezheti, hanem hogy kérheti. Így az adóhatóságnak csak tudomásulvételi lehetősége van. Ezen adózói jogosítvány korlátozásával is azt akarja elérni, hogy ne legyen idő az okirati bizonyítékok beszerzésére. Összefoglalva: ha értesítést kapunk ellenőrzési eljárásról az adóhatóságtól, akkor először nézzük meg, hogy milyen ellenőrzési formát jelölt meg az értesítés illetve a megbízólevél. Ha egyes adókötelezettségek ellenőrzését, akkor a kötelezően megőrzendő iratokat be kell mutatnunk az adóhatóságnak, például M30-as kifizetői igazolások, de semmiképpen se nyilatkozzunk. Ne dőljünk be a fenyegetésnek: a nyilatkozattétel megtagadásával megsérti az adózó az együttműködési kötelezettségét. Az együttműködési kötelezettségének azzal tesz eleget az adózó, hogy a megjelölt időpontban megjelenik az adóhatóság hivatali helyiségében. Nem minősül az együttműködési kötelezettség megsértésének, ha valaki a törvényben biztosított nyilatkozattétel megtagadási jogával él. Sokkal nagyobb mozgástere van egy magánszemélynek egy vagyonosodási vizsgálat során, ha az adóigazgatási eljárás kérdéseiben jártas adózási szakemberhez (elsősorban okleveles adószakértő) fordul. Ilyen esetben izzadhat a revizor. Angyal József okleveles adószakértő +36/
Legfelsőbb Bírósági döntések elemzése (2009.03.15)
Legfelsőbb Bírósági döntések elemzése (2009.03.15) Vitás esetekben talán semmit sem kísér olyan figyelem, mint a Legfelsőbb Bírósági döntéseket. Jelen írásomban kifejezetten adóügyekben hozott Legfelsőbb
A jók jutalma nem marad el, fáradozásodat e-bookkal hálálom meg.
Hírlevél 2009/18. www.sinkatax.hu Kedves Olvasóm! Végre elkészültek a honlapomon a spamtörvény miatt szükséges változtatások. Adataidat - lakcímed vagy cégformád megadásával az alábbi linken módosíthatod: